CELEX: 62022TN0080
Language: el
Date: 2022-02-14 00:00:00
Title: Υπόθεση T-80/22: Προσφυγή-αγωγή της 14ης Φεβρουαρίου 2022 — OF κατά Επιτροπής

28.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/32
            
         
      Προσφυγή-αγωγή της 14ης Φεβρουαρίου 2022 — OF κατά Επιτροπής
      (Υπόθεση T-80/22)
      (2022/C 138/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: OF (εκπρόσωπος: N. de Montigny, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  κυρίως,
                  
                              —
                           
                           
                              να ακυρώσει την απόφαση της 13ης Απριλίου 2021 του PMO.1 με την οποία απορρίφθηκε το αίτημα του προσφεύγοντος-ενάγοντος περί επεκτάσεως της καταβολής οικογενειακών επιδομάτων για τη διατροφή των τέκνων της συζύγου του·
                           
                        
                              —
                           
                           
                              να ακυρώσει την απόφαση της 10ης Μαΐου 2021 του PMO.1 περί εφαρμογής του άρθρου 85, η οποία εκδόθηκε κατ’ εφαρμογήν της αποφάσεως της 13ης Απριλίου 2021·
                           
                        
                              —
                           
                           
                              να ακυρώσει, καθόσον αυτό κριθεί αναγκαίο, την απόφαση με την οποία απορρίφθηκε η διοικητική ένσταση που υπέβαλε ο προσφεύγων-ενάγων στις 12 Νοεμβρίου 2021·
                           
                        
            
                  —
               
               
                  επικουρικώς,
                  
                              —
                           
                           
                              να υποχρεώσει την καθής-εναγομένη να καταβάλει αποζημίωση για την αποκατάσταση της ηθικής και υλικής βλάβης που προκλήθηκε από το διοικητικό σφάλμα στο οποίο υπέπεσε η διοίκηση, η οποία, κατά την εκτίμηση του προσφεύγοντος-ενάγοντος, ανέρχεται στο ποσόν των 56 504,61 ευρώ·
                           
                        
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη αιτήματός του περί ακυρώσεως της αποφάσεως της 13ης Απριλίου 2021 του PMO.1 με την οποία απορρίφθηκε το αίτημά του περί επεκτάσεως της καταβολής οικογενειακών επιδομάτων για τη διατροφή των τέκνων της συζύγου του, ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται νομικό και πραγματικό σφάλμα, εσφαλμένη και αντιφατική αιτιολογία, επιβολή πρόσθετου βάρους αποδείξεως, μη συνεκτίμηση των ιδιαίτερων περιστάσεων της υποθέσεως και παραβίαση της έννοιας της διατροφής.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της προβλεψιμότητας, της αρχής της ασφάλειας δικαίου και της ομοιόμορφης διαχρονικής εφαρμογής του Κώδικα Υπηρεσιακής Κατάστασης των υπαλλήλων της Ευρωπαϊκής Ένωσης (στο εξής: ΚΥΚ), καθώς και έλλειψη επαρκούς αιτιολογίας.
               
            
                  3.
               
               
                  Με τον τρίτο λόγο προβάλλεται παραβίαση της αρχής της χρηστής διοικήσεως, της αρχής περί θετικής δράσεως, παράνομη απόρριψη του νομιμοποιημένου πιστοποιητικού, παράβαση του καθήκοντος μέριμνας και προσβολή του δικαιώματος ακροάσεως κάθε προσώπου πριν την έκδοση αποφάσεως που επηρεάζει τα συμφέροντα ή την κατάστασή του.
               
            
                  4.
               
               
                  Με τον τέταρτο λόγο προβάλλεται πρόδηλο σφάλμα εκτιμήσεως της κατάστασης του προσφεύγοντος-ενάγοντος, καθώς και του γεγονότος ότι ο ίδιος έχει αναλάβει τη διατροφή των τέκνων της συζύγου του.
               
            Προς στήριξη του αιτήματός του περί ακυρώσεως της αποφάσεως της 10ης Μαΐου 2021 του PMO.1 για την εφαρμογή του άρθρου 85 που εκδόθηκε κατ’ εφαρμογήν της αποφάσεως της 13ης Απριλίου 2021, ο προσφεύγων-ενάγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται προσβολή του δικαιώματος ακροάσεως.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 85 του ΚΥΚ και των προϋποθέσεων περί εφαρμογής της διαδικασίας περί επιστροφής των αχρεωστήτως καταβληθέντων.